בס"ד

פרשת שלח - חטא המרגלים

\*הסיכום לא עבר הגהה של הרב איתמר

**תקציר השיעור-**

השיעור יעסוק בפרשת המרגלים. אם מעיינים בפרשת המרגלים מגלים שישנה סתירה לכאורה בין הפרשייה בבמדבר לבין הפרשייה בספר דברים. מצד אחד נראה שיש ציווי של ה' ומצד שני בקשה מעם ישראל לשלוח מרגלים. מתוך השוואה בין הפרשיות נזהה שישנם שתי משימות, האחת של ה', ייצוגית שמטרתה להראות את טיבה של הארץ. והשנייה ריגולית צבאית של עם ישראל שרוצים לדעת את המצב הצבאי, ואכן משה שולח את המרגלים לשתי המטרות הללו. בחזרתם של המרגלים יש מצד אחד תיאור חיובי של הייצוגיות של הארץ אך מצד שני יש תיאור שלילי של המצב הצבאי שלאחר הויכוח עם כלב על כך המרגלים כבר משקרים גם על טיבה. לאורך הפרשה נראה שישנם שתי מוקדים, ובכל אחד מופיעים האנשים שקשורים, בצבאי- כלב ומשה, בייצוגי- משה אהרון כלב ויהושוע. ונראה שאם היו מוותרים על המשימה הצבאית אולי הו מקיימים את הצו האלוקי ולא היו חוטאים. נסיים בדברי החסידות מתוך קריאה גם של פרשת המעפילים והחיבור שלה אל פרשייתנו, מבינים שהכל תלוי ברצונו של הקב"ה ותמיד צריך להיות קשובים לצו האלוקי ועל פיו לפעול.

השבוע נעסוק באחת הפרשיות המשמעותיות בתורה, פרשת המרגלים. הפרשיה נפתחת בבקשה של הקבה ממשה ועם ישראל לשלוח מרגלים שמטרתם היא לתור את הארץ. לעומת זאת בפרשיה המקבילה בספר דברים, ששם יש פער עצום מפרשייתנו. בספר דברים היוזמה היא של עם ישראל לעומת במדבר אצלנו שהציווי הוא של ה'. הבדל נוסף הוא שבספר דברים המטרה היא "לחפור" את הארץ כלומר לרגל בה, לעומת זאת בבמדבר הציווי הוא "לתור" את הארץ. את ההבדלים אפשר לחדד בהשוואה בין המרגלים שלנו למרגלים ביהושוע שאפשר לראות בטבלה-

3. ההשוואה למרגלי יהושע:

|  |  |
| --- | --- |
| **מרגלי משה (במדבר יג')** | **מרגלי יהושע (יהושע ב')** |
| שנים עשר מרגלים | שני מרגלים |
| איש אחד, איש אחד...כל נשיא בהם...ראשי בני ישראל המה (יג,ב-ד) | שנים אנשים מרגלים (יהושע ב,א) |
| פומביות השילוח - 'וישיבו אותם דבר ואת כל העדה (יג,כו) | מרגלי חרש - 'ויספרו לו את כל המצאות אותם' (ב,כג) |
| סיור גלוי - אשכול הענבים (יג,כג) | סיור סמוי - הסתתרות ממלך יריחו וחייליו. |
| בקשה לפרטים שאינם קשורים ללחימה (השמנה היא אם רזה - והתחזקתם ולקחתם מפרי הארץ). | בקשה לבירור צבאי - 'לכו וראו את הארץ ואת יריחו'. |
| לשון 'לתור' | לשום 'ריגול'. |

מכל ההשוואות הללו אפשר ללמוד משהו מאוד חשוב, המשימה של ספר במדבר היא לא ריגולית! אלא ייצוגית חגיגית. ולכן גם המילה לתור מופיע 12 פעמים, ובהרבה מקומות אחרים היא מופיע במשמעות של בחירה ולא של ריגול, ובאמת המילה ריגול לא מופיע בפרשתנו. כאשר משה אומר למרגלים לכו "לתור" את הארץ הוא מתכוון לומר שילכו לבחור בה ולכן הם גם מביאים את האשכול ענבים וכו'.

ניתן לראות שהחגיגיות של המשימה דומה לחגיגיות של המפקד בספר במדבר, בטבלה הבאה-

4. השוואה לתחילת המפקד במדבר:

|  |  |
| --- | --- |
| **תחילת המפקד בבמדבר** | **הציווי על המרגלים בשלח** |
| וַיְדַבֵּר ד' אֶל משֶׁה...לֵאמֹר: | וַיְדַבֵּר ד' אֶל משֶׁה לֵּאמֹר |
| שְׂאוּ אֶת רֹאשׁ כָּל עֲדַת בְּנֵי יִשְׂרָאֵל לְמִשְׁפְּחֹתָם לְבֵית אֲבֹתָם בְּמִסְפַּר שֵׁמוֹת כָּל זָכָר לְגֻלְגְּלֹתָם | שְׁלַח לְךָ אֲנָשִׁים וְיָתֻרוּ אֶת אֶרֶץ כְּנַעַן אֲשֶׁר אֲנִי נֹתֵן לִבְנֵי יִשְׂרָאֵל |
| וְאִתְּכֶם יִהְיוּ אִישׁ אִישׁ לַמַּטֶּה אִישׁ רֹאשׁ לְבֵית אֲבֹתָיו הוּא | אִישׁ אֶחָד אִישׁ אֶחָד לְמַטֵּה אֲבֹתָיו תִּשְׁלָחוּ כֹּל נָשִׂיא בָהֶם |
| וְאֵלֶּה שְׁמוֹת הָאֲנָשִׁים אֲשֶׁר יַעַמְדוּ אִתְּכֶם... | וְאֵלֶּה שְׁמוֹתָם... |
| אֵלֶּה קְרוּאֵי הָעֵדָה נְשִׂיאֵי מַטּוֹת אֲבוֹתָם רָאשֵׁי אַלְפֵי יִשְׂרָאֵל הֵם: | אֵלֶּה שְׁמוֹת הָאֲנָשִׁים אֲשֶׁר שָׁלַח משֶׁה לָתוּר אֶת הָאָרֶץ |

כל זה נכון, אך אם מתבוננים בציווי השליחות של משה על המרגלים מגלים דבר מעניין. משה דואג לברר מה מצב האויב שנמצא בארץ, המעט הוא עם רב? החזק הוא הרפא? וכו'. כלומר נראה שמשה מערבב בים השליחות החגיגית לצבאית, ויש פה שתי מגמות שונות שאולי משקפות היטב את הפער בין פרשתנו בספר במדבר לעומת ספר דברים. שהרי ראינו שבספר דברים דווקא כן מדבר על "חפירה" שהיא ריגול.
נראה שהפתרון להבדל הזה טמון בהבחנה בין מוטיבציה אנושית לאלוקית. מצד אחד הקב"ה מצווה על שליחות חגיגית שמטרתה היא ייצוגית בלבד ולא ריגולית והיא מתבטאת בספר במדבר, לעומת זאת יש את בקשת משה לקבל נתונים צבאיים שנראה שהיא הגיע בעקבות בקשת העם בספר דברים ששם נראה שהמטובציה היא לרגל בעקבות בקשת העם.

אחרי שהנחנו את שתי המגמות הללו, נעקוב אחרי הפסוקים שמתארים את סיום השליחות של המרגלים. בתחילה מתואר שכאשר הם חוזרים, המרגלים מספרים לכל העם ומראים להם את פירות הארץ שהביאו, כלומר נראה שהם מראים את החגיגיות והייצוגיות של הארץ. לאחר מכן הם פונים אל משה ולא אל העם, שהרי המידע הצבאי צריך להגיע למשה. ובאמת מספרים לו על הארץ עד כמה היא טובה, אך מיד לאחר מכן מתארים את כל העמים החזקים שיושבים בארץ. שאלה ברורה, האם המרגלים כבר חטאו בשלב הזה שלפני שהביעו את עמדתם במילה "אפס"- הרמבן מפרש-

**9. אבל רשעם במילת אפס, שהיא מורה על דבר אפס ונמנע מן האדם שאי אפשר בשום עניין...הגידו שליחותם ויניאו לב העם ברמז, מפני מוראם ממשה ואהרן (רמב"ן יג,כב)**

על פי הרמבן הם כבר חוטאים במילה "אפס" שבה הם מביעים עמדתם, כמוהו גם רש"י מפרש כך-

**8. זבת חלב ודבש היא - (במדרש רבה) כל דבר שקר שאין אומרים בו קצת אמת בתחלתו אין מתקיים בסופו (רש"י יג,כז)**

כלומר על פי הפרשנים החטא של המרגלים מתחיל כבר בשלב הזה. אבל לפי מה שראינו ניתן גם לפרש שלא היה חטא, שהרי הם עומדים במשימה אליה הם נשלחו, הם נעתרים לבקשה של ריגול והבנת המצב הצבאי ואין בזה דבר פסול.

נראה לומר שכאשר אנחנו מדברים על דברים צבאיים אז רק משה וכלב נמצאים ולא אהרון יהושע. כאשר יש תיאור ייצוגי וחגיגי אנחנו רואים שבאמת יהושוע ואהרון גם הם נמצאים כמו בהתחלה. ולכן ניתן לבחון את התיאורים על פי הגדרה זו.

לאחר מכן כתוב שכלב משתיק את כולם ואומר ש"יכול נוכל לה", ומיד לאחר מכן המרגלים אומרים שלא יוכלו לעלות לארץ. גם בשלב הזה לא ברור שהם חטאו כי בסוף הם רק אמרו את עמדתם, אך עדיין לא נתבקשו לומר את עמדתם.

ובאמת מיד לאחר מכן הכתוב כבר מסביר לנו שהמרגלים מוציאים את דיבת הארץ. ופה כבר יש שקר ממש, בתחילה המרגלים רצו לומר מסר מורכב שמצד אחד הארץ טובה אבל מצד שני יש בה עמים חזקים שהם לא יכולים לנצח. אבל ברגע שכלב מתווכח איתם על התחום הצבאי אז הם כבר משנים את עמדתם ומוצאים את השקר ודיבת הארץ רעה.

כלומר אולי אם כלב לא היה מתווכח איתם בכלל לא היו אומרים את השקר הזה.

אחרי זה העם מתחיל לבכות ולומר שהארץ היא לא ארץ נכונה, ואז פתאום הוויכוח הוא לא רק בין כלב והמרגלים אלא גם משה ואהרון ויהושע בן נון לוקחים חלק. כי הרי זה כבר לא דיון צבאי אלא העם בוכה על הייצוגיות של הארץ ועל טיבה שזה המטרה הראשונה ולכן כולם מופיעים בחלק הזה.

אז לסיכום עד כאן יש לנו זירה צבאית ויש לנו זירה ייצוגית, המרגלים בהתחלה אומרים דברים טובים על הייצוגיות ורעים על הצבאית, ומיד כלב מתווכח איתם על הזירה הצבאית והם משנים את עמדתם גם בזירה הייצוגית וחוטאים למטרתם.

אחרי כל זה הקב"ה מתערב וכמעט הורג את העם, אך בסוף סולח ומחליט להעניש את כל הדור בכך שלא יכנסו לארץ פרק לכלב בן יפונה שזוכה להכנס ולכבוש את הארץ בדור הבא. למה רק כלב מופיע ולא יהושע? מכיוון שהתגובה של ה' היא לשקר של המרגלים על המצב הצבאי ועל היכולת של העם ולכן זה מתאים רק לכלב ולא ליהושע.

לעומת זאת בהמשך ה' חוזר ואומר גם למשה וגם לאהרון שהוא מעניש את העם לא על חוסר היכולת לנצח אלא על אי האמון בארץ ישראל, כלומר בייצוגיות. ולכן פה דווקא כן מופיע יהושוע יחד עם כלב כמי שזוכים להכנס לארץ.

נסכם את מה שראינו עד עכשיו בטבלה הבאה-

15.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **תוכן השליחות** | **היחס לארץ** | **מי השולח** | **העם** | **מול המרגלים** | **העונש למרגלים** | **העונש לעם** |
| **משימת הריגול** | טיב העם היושב בארץ | הארץ טובה | משה | מול 'העם' | כלב | עונש ל'אנשים' – לא יבואו אל הארץ | ה"א לכילוי העם |
| **משימת הבחירה (לתור)** | טיב הארץ והבאת פירותיה | הוצאת דיבת הארץ (תלונה) | משה ואהרון | מול 'עדת בני ישראל' | יהושע וכלב | עונש ל'אנשים' (המלינים את עדת ישראל) – מוות במגיפה | עונש ה-40 שנה (יום כנגד יום) |

|  |  |  |  |  |  |
| --- | --- | --- | --- | --- | --- |
| (כז) **וַיְסַפְּרוּ לוֹ** | וַיֹּאמְרוּ בָּאנוּ אֶל הָאָרֶץ אֲשֶׁר שְׁלַחְתָּנוּ וְגַם זָבַת חָלָב וּדְבַשׁ הִוא וְזֶה פִּרְיָהּ:(כח) אֶפֶס כִּי עַז הָעָם הַיּשֵׁב בָּאָרֶץ וְהֶעָרִים בְּצֻרוֹת גְּדֹלֹת מְאֹד וְגַם יְלִדֵי הָעֲנָק רָאִינוּ שָׁם:(כט) עֲמָלֵק יוֹשֵׁב בְּאֶרֶץ הַנֶּגֶב וְהַחִתִּי וְהַיְבוּסִי וְהָאֱמֹרִי יוֹשֵׁב בָּהָר וְהַכְּנַעֲנִי יוֹשֵׁב עַל הַיָּם וְעַל יַד הַיַּרְדֵּן: |  | (ל) וַיַּהַס **כָּלֵב** אֶת ***הָעָם*** **אֶל משֶׁה** וַיֹּאמֶר עָלֹה נַעֲלֶה וְיָרַשְׁנוּ אֹתָהּ כִּי יָכוֹל נוּכַל לָהּ: | (לא) **וְהָאֲנָשִׁים** אֲשֶׁר עָלוּ עִמּוֹ אָמְרוּ לֹא נוּכַל לַעֲלוֹת אֶל הָעָם כִּי חָזָק הוּא מִמֶּנּוּ: | (יא) **וַיֹּאמֶר ד' אֶל משֶׁה** עַד אָנָה יְנַאֲצֻנִי ***הָעָם הַזֶּה*** וְעַד אָנָה לֹא יַאֲמִינוּ בִי בְּכֹל הָאֹתוֹת אֲשֶׁר עָשִׂיתִי בְּקִרְבּוֹ: (יב) אַכֶּנּוּ בַדֶּבֶר וְאוֹרִשֶׁנּוּ וְאֶעֱשֶׂה אֹתְךָ לְגוֹי גָּדוֹל וְעָצוּם מִמֶּנּוּ: (יג) וַיֹּאמֶר משֶׁה אֶל ד' וְשָׁמְעוּ מִצְרַיִם כִּי הֶעֱלִיתָ בְכֹחֲךָ אֶת הָעָם הַזֶּה מִקִּרְבּוֹ...(כ) וַיֹּאמֶר ד' סָלַחְתִּי כִּדְבָרֶךָ: (כא) וְאוּלָם חַי אָנִי וְיִמָּלֵא כְבוֹד ד' אֶת כָּל הָאָרֶץ: (כב) כִּי **כָל הָאֲנָשִׁים** הָרֹאִים אֶת כְּבֹדִי וְאֶת אֹתֹתַי אֲשֶׁר עָשִׂיתִי בְמִצְרַיִם וּבַמִּדְבָּר וַיְנַסּוּ אֹתִי זֶה עֶשֶׂר פְּעָמִים וְלֹא שָׁמְעוּ בְּקוֹלִי: (כג) אִם יִרְאוּ אֶת הָאָרֶץ אֲשֶׁר נִשְׁבַּעְתִּי לַאֲבֹתָם וְכָל מְנַאֲצַי לֹא יִרְאוּהָ:(כד) **וְעַבְדִּי כָלֵב** עֵקֶב הָיְתָה רוּחַ אַחֶרֶת עִמּוֹ וַיְמַלֵּא אַחֲרָי וַהֲבִיאֹתִיו אֶל הָאָרֶץ אֲשֶׁר בָּא שָׁמָּה וְזַרְעוֹ יוֹרִשֶׁנָּה: (כה) וְהָעֲמָלֵקִי וְהַכְּנַעֲנִי יוֹשֵׁב בָּעֵמֶק מָחָר פְּנוּ וּסְעוּ לָכֶם הַמִּדְבָּר דֶּרֶךְ יַם סוּף: |
| (כו) וַיֵּלְכוּ וַיָּבֹאוּ **אֶל משֶׁה וְאֶל אַהֲרֹן** ***וְאֶל כָּל עֲדַת בְּנֵי יִשְׂרָאֵל*** אֶל מִדְבַּר פָּארָן קָדֵשָׁה **וַיָּשִׁיבוּ אֹתָם** דָּבָר ***וְאֶת כָּל הָעֵדָה*** וַיַּרְאוּם אֶת פְּרִי הָאָרֶץ: | (לב) **וַיֹּצִיאוּ דִּבַּת הָאָרֶץ** אֲשֶׁר **תָּרוּ** אֹתָהּ אֶל בְּנֵי יִשְׂרָאֵל לֵאמֹר הָאָרֶץ אֲשֶׁר עָבַרְנוּ בָהּ **לָתוּר** אֹתָהּ אֶרֶץ אֹכֶלֶת יוֹשְׁבֶיהָ הִוא וְכָל הָעָם אֲשֶׁר רָאִינוּ בְתוֹכָהּ אַנְשֵׁי מִדּוֹת:(לג) וְשָׁם רָאִינוּ אֶת הַנְּפִילִים בְּנֵי עֲנָק מִן הַנְּפִלִים וַנְּהִי בְעֵינֵינוּ כַּחֲגָבִים וְכֵן הָיִינוּ בְּעֵינֵיהֶם:  | (א) וַתִּשָּׂא ***כָּל הָעֵדָה*** וַיִּתְּנוּ אֶת קוֹלָם וַיִּבְכּוּ הָעָם בַּלַּיְלָה הַהוּא:(ב) **וַיִּלֹּנוּ** **עַל משֶׁה וְעַל אַהֲרֹן** כֹּל בְּנֵי יִשְׂרָאֵל וַיֹּאמְרוּ אֲלֵהֶם ***כָּל הָעֵדָה*** לוּ מַתְנוּ בְּאֶרֶץ מִצְרַיִם אוֹ בַּמִּדְבָּר הַזֶּה לוּ מָתְנוּ:(ג) וְלָמָה ד' מֵבִיא אֹתָנוּ אֶל הָאָרֶץ הַזֹּאת לִנְפֹּל בַּחֶרֶב נָשֵׁינוּ וְטַפֵּנוּ יִהְיוּ לָבַז הֲלוֹא טוֹב לָנוּ שׁוּב מִצְרָיְמָה:(ד) וַיֹּאמְרוּ אִישׁ אֶל אָחִיו נִתְּנָה רֹאשׁ וְנָשׁוּבָה מִצְרָיְמָה:(ה) וַיִּפֹּל **משֶׁה וְאַהֲרֹן** עַל פְּנֵיהֶם לִפְנֵי כָּל קְהַל עֲדַת בְּנֵי יִשְׂרָאֵל: וּכְבוֹד ד' נִרְאָה בְּאֹהֶל מוֹעֵד אֶל כָּל בְּנֵי יִשְׂרָאֵל: | (ו) **וִיהוֹשֻׁעַ בִּן נוּן וְכָלֵב בֶּן יְפֻנֶּה** מִן **הַתָּרִים** אֶת הָאָרֶץ קָרְעוּ בִּגְדֵיהֶם:(ז) וַיֹּאמְרוּ אֶל כָּל ***עֲדַת בְּנֵי יִשְׂרָאֵל*** לֵאמֹר הָאָרֶץ אֲשֶׁר עָבַרְנוּ בָהּ **לָתוּר** אֹתָהּ טוֹבָה הָאָרֶץ מְאֹד מְאֹד:(ח) אִם חָפֵץ בָּנוּ ד' וְהֵבִיא אֹתָנוּ אֶל הָאָרֶץ הַזֹּאת וּנְתָנָהּ לָנוּ אֶרֶץ אֲשֶׁר הִוא זָבַת חָלָב וּדְבָשׁ:(ט) אַךְ בַּד' אַל תִּמְרֹדוּ וְאַתֶּם אַל תִּירְאוּ אֶת עַם הָאָרֶץ כִּי לַחְמֵנוּ הֵם סָר צִלָּם מֵעֲלֵיהֶם וַד' אִתָּנוּ אַל תִּירָאֻם: | (י) וַיֹּאמְרוּ ***כָּל* *הָעֵדָה*** לִרְגּוֹם אֹתָם בָּאֲבָנִים | (כו) **וַיְדַבֵּר ד' אֶל משֶׁה וְאֶל אַהֲרֹן** לֵאמֹר: (כז) עַד מָתַי ***לָעֵדָה הָרָעָה הַזֹּאת*** אֲשֶׁר הֵמָּה **מַלִּינִים עָלָי אֶת תְּלֻנּוֹת בְּנֵי יִשְׂרָאֵל** אֲשֶׁר הֵמָּה מַלִּינִים עָלַי שָׁמָעְתִּי: (כח) אֱמֹר אֲלֵהֶם חַי אָנִי נְאֻם ד' אִם לֹא כַּאֲשֶׁר דִּבַּרְתֶּם בְּאָזְנָי כֵּן אֶעֱשֶׂה לָכֶם: (כט) בַּמִּדְבָּר הַזֶּה יִפְּלוּ פִגְרֵיכֶם וְכָל פְּקֻדֵיכֶם לְכָל מִסְפַּרְכֶם מִבֶּן עֶשְׂרִים שָׁנָה וָמָעְלָה אֲשֶׁר **הֲלִינֹתֶם עָלָי**: (ל) אִם אַתֶּם תָּבֹאוּ אֶל הָאָרֶץ אֲשֶׁר נָשָׂאתִי אֶת יָדִי לְשַׁכֵּן אֶתְכֶם בָּהּ כִּי אִם **כָּלֵב בֶּן יְפֻנֶּה וִיהוֹשֻׁעַ בִּן נוּן**: (לא) וְטַפְּכֶם אֲשֶׁר אֲמַרְתֶּם לָבַז יִהְיֶה וְהֵבֵיאתִי אֹתָם וְיָדְעוּ אֶת הָאָרֶץ אֲשֶׁר מְאַסְתֶּם בָּהּ: (לב) וּפִגְרֵיכֶם אַתֶּם יִפְּלוּ בַּמִּדְבָּר הַזֶּה: (לג) וּבְנֵיכֶם יִהְיוּ רֹעִים בַּמִּדְבָּר אַרְבָּעִים שָׁנָה וְנָשְׂאוּ אֶת זְנוּתֵיכֶם עַד תֹּם פִּגְרֵיכֶם בַּמִּדְבָּר: (לד) בְּמִסְפַּר הַיָּמִים אֲשֶׁר **תַּרְתֶּם** אֶת הָאָרֶץ אַרְבָּעִים יוֹם יוֹם לַשָּׁנָה יוֹם לַשָּׁנָה תִּשְׂאוּ אֶת עֲוֹנֹתֵיכֶם אַרְבָּעִים שָׁנָה וִידַעְתֶּם אֶת תְּנוּאָתִי: (לה) אֲנִי ד' דִּבַּרְתִּי אִם לֹא זֹאת אֶעֱשֶׂה ***לְכָל הָעֵדָה הָרָעָה הַזֹּאת*** הַנּוֹעָדִים עָלָי בַּמִּדְבָּר הַזֶּה יִתַּמּוּ וְשָׁם יָמֻתוּ: (לו) **וְהָאֲנָשִׁים** אֲשֶׁר שָׁלַח משֶׁה **לָתוּר** אֶת הָאָרֶץ וַיָּשֻׁבוּ וַיַּלִּינוּ עָלָיו ***אֶת כָּל הָעֵדָה*** **לְהוֹצִיא דִבָּה עַל הָאָרֶץ**: (לז) וַיָּמֻתוּ **הָאֲנָשִׁים** מוֹצִאֵי דִבַּת הָאָרֶץ רָעָה בַּמַּגֵּפָה לִפְנֵי ד': (לח) וִי**הוֹשֻׁעַ בִּן נוּן וְכָלֵב בֶּן יְפֻנֶּה** חָיוּ מִן **הָאֲנָשִׁים** הָהֵם הַהֹלְכִים **לָתוּר** אֶת הָאָרֶץ: (לט) וַיְדַבֵּר משֶׁה אֶת הַדְּבָרִים הָאֵלֶּה אֶל כָּל בְּנֵי יִשְׂרָאֵל וַיִּתְאַבְּלוּ הָעָם מְאֹד: |

ניתן לראות איך לאורך כל הפרשה ההבחנה בין שתי המשימות, הייצוגית והצבאית באות לידי ביטוי כמו שאמרנו, הן בכתוב והן באנשים ששותפים בכל חלק.

אז כמו שראינו פרשת המרגלים היא פרשה מורכבת, ואפשר לומר באופן רדיקלי שאם המרגלים היו עושים אך ורק את המשימה הייצוגית של הקב"ה שמטרתה היא להראות את טיב הארץ, ככל הנראה שהכל היה מסתיים כמתוכנן . אבל הם לא הסתפקו בשליחות אלא העם רצה גם שיהיו מרגלים לארץ ולכן משה מצרף את היזומה הזאת למשימה שלהם ומבקש שיבדקו את הארץ גם מבחינה צבאית. ומכאן הכל מסתבך, המרגלים מגיעים עם מסר מורכב שמצד אחד הארץ טובה מבחינה ייצוגית אבל מצד שני למשימה של משה הם אומרים שהמצב הצבאי לא טוב ואז הם חוטאים בשקר במהלך הויכוח עם כלב. כלומר אם היוזמה של העם לא הייתה קוראת אולי זה לא היה קורה כלל.

נסיים ברעיון חסידי, אחרי הפרשה אנחנו קוראים על פרשיית המעפילים. לאחר שה' כועס על העם שהם לא רוצים את הארץ, העם מסיק מסקנה ומבין שהתשובה שלו צריכה להיות שהם יעלו בכל זאת לארץ ויכבשו אותה. אבל משה מיד אומר להם שלא יעלו והניסיון שלהם לא יצלח ולכן גם בהעפלה שלהם בכל מקרה הם חטאו.

ושואלים בחסידות האם הם צריכים לעלות כמו שכתוב בהתחלה או שלא צריכים כמו שקורה במעפילים? התשובה בחסידות היא שהכל תלוי ברצון ה'. כלומר תמיד השאלה היא מה צו ה' ומה הוא רוצה מאיתנו באותו זמן, ורוצנו יכול השתנות. הדבר שנותן את התוקף למעשים שלנו זה העובדה שהם נעשים על פי הצו האלוקי וזה המסר שלומדים מהחיבור בין שתי הפרשות הללו.

שבת שלום!